लेकिन शीघ्र ही याकूब के विरुद्ध विद्रोह के कारण उसे पद त्यागना पड़ा तथा अंग्रेजों ने काबुल और कंधार जीत लिया। लिटन ने अफगानिस्तान को टुकड़े-टुकड़े कर देने की योजना बनायी पर वह अपनी योजना पर अमल नहीं कर सका। बाद में लिटन ने इस योजना को त्याग दिया तथा मध्य राज्य की योजना (Policy of Buffer state) स्वीकार कर ली। शेर अली के पश्चात अब्दुररहमान अफगानिस्तान का शासक बना। अब्दुररहमान इस बात पर सहमत हो गया कि वह अंग्रेजों के अलावा किसी और से अपने राजनीतिक संबंध नहीं स्थापित करेगा। इस प्रकार अपनी विदेशी नीति पर उसका कोई नियंत्रण न रहा।